b'\n_START_ARTICLE_\nBela Lugosi\n_START_SECTION_\n\xc5\xbdivljenje in delo\n_START_PARAGRAPH_\nBil je najmlaj\xc5\xa1i od \xc5\xa1tirih otrok. Z dvanajstimi leti je pustil \xc5\xa1olo in se med letoma 1901 in 1902 za\xc4\x8del posve\xc4\x8dati igranju. Decembra 1920 je po odslu\xc5\xbeenem voja\xc5\xa1kem roku prispel v New York. Ameri\xc5\xa1ko dr\xc5\xbeavljanstvo je pridobil leta 1931. Po nekaj manj\xc5\xa1ih vlogah na Broadwayju je navdu\xc5\xa1il v vlogi grofa Drakule. Po predstavi mu je bila ponujena tudi vloga v filmu Drakula, ki je bil posnet leta 1931. Kasneje je igral v veliko filmih in je postal ikona takratnega \xc4\x8dasa ter eden najpomembnej\xc5\xa1ih igralcev. Znan je tudi po prijateljevanju z Edom Woodom, ki velja za najslab\xc5\xa1ega re\xc5\xbeiserja vseh \xc4\x8dasov. Bela je v zadnjem obdobju \xc5\xbeivljenja igral v veliko njegovih filmih. 16. avgusta 1956 je na svojem domu v Los Angelesu umrl zaradi infarkta. Pokopan naj bi bil v kostumu, ki ga je nosil v filmu Drakula.'